Blaze7451/Wiki-th-20250601 huggingface dataset:
พะอง

พะอง  คือไม้ไผ่ลำยาวที่มีตาของไผ่ยาวประมาณ 3-5 นิ้ว เป็นลำไม้ไผ่สำหรับพาดขึ้นต้นตาลต่างบันได สำหรับเหยียบไต่เป็นบันไดขึ้นสู่ยอดต้นตาล ต้นตาลที่สูงมากต้องใช้พะองหลายลำ พะองที่สูงมากจะใช้ไม้ไผ่ประมาณสี่ลำ พะอง ๆ หนึ่งยาวประมาณสิบศอกถึงสามวา  หรือประมาณ 6 เมตร
หมวดหมู่:อุปกรณ์
จูดี เดนช์

เดม (คุณหญิง) จูดิธ โอลิเวีย เดนช์ (Dame Judith Olivia Dench,
,
DBE,
 เกิดเมื่อวันที่ 9 ธันวาคม ค.ศ. 1934) เป็นนักแสดงอังกฤษ ที่เคยได้รับ 9 รางวัลบาฟต้า, 7 รางวัล Laurence Olivier Awards, 2 รางวัลแซกอวอร์ด, 1 รางวัลออสการ์ และ 2 รางวัลลูกโลกทองคำและรางวัลโทนี เธอได้รับรางวัลออสการ์ในภาพยนตร์ Victoria and Abdul ราชินีและคนสนิท โดยรับบทเป็น สมเด็จพระราชินีนาถวิกตอเรียแห่งสหราชอาณาจักร
หมวดหมู่:นักแสดงอังกฤษ
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:บุคคลจากยอร์ก
หมวดหมู่:ผู้ได้รับเครื่องราชอิสริยาภรณ์ดีบีอี‎
หมวดหมู่:ผู้เขียนอัตชีวประวัติชาวอังกฤษ
ชิคาโก (ภาพยนตร์)

ชิคาโก (Chicago) เป็นภาพยนตร์เพลงดัดแปลงจาก ละครเพลงเสียดสีสังคมชื่อเดียวกัน  กำกับและออกแบบท่าเต้นโดย ร็อบ มาร์แชลล์ และบทภาพยนตร์โดย บิลล์ คอนดอน ออกฉายครั้งแรกในวันที่ 27 ธันวาคม ค.ศ. 2002 แบบจำกัดโรงภาพยนตร์  หลังจากได้รับรางวัลออสการ์จึงนำกลับมาฉายทั่วโลกจนประสบความสำเร็จทางรายได้อย่างมาก  เนื้อหากล่าวถึงเรื่องอื้อฉาวในยุครุ่งเรืองของเพลงแจ๊สในชิคาโกและเหล่าคนดังที่ทยอยกันแจ้งเกิดกันอย่างรวดเร็วแต่ในขณะเดียวกันก็เสื่อมความนิยมเร็วด้วยเช่นกัน

**เรื่องย่อ==    
ร็อกซี่ ฮาร์ท(เรเน เซลเวเกอร์)ฆ่าชู้รักของเธอตาย และถูกตำรวจจับเข้าคุกในคืนเดียวกัน อีกทั้งเธอยังรับรู้ว่าเธอจะต้องถูกประหารชีวิตโดยการแขวนคอทำให้เธอเศร้าใจ ในคุกเธอได้พบกับเวลม่า เคลลี่(แคเธอรีน ซีตา-โจนส์)นักเต้นคนดังของชิคาโกที่ถูกจับในข้อหาฆาตกรรม ในเวลาต่อมาร็อกซี่ได้ติดต่อกับบิลลี่ ฟรินท์(ริชาร์ด เกียร์)ทนายความมากฝีมือที่ไม่เคยแพ้คดีความ  เป็นผู้ทำคดีให้เธอพ้นผิด ในขณะเดียวกันร็อกซี่กลายเป็นคนมีชื่อเสียงทั้งๆที่ยังติดคุกและเริ่มหลงตัวเอง จนกระทั่งชื่อเสียงของร็อกซี่บดบังรุ่นพี่อย่างเวลม่าที่รู้สึกอิจฉาร็อกซี่และต้องการให้ตัวเธอกลับมาโด่งดังอีกครั้ง  ในชิคาโกที่ไม่เคยมีอะไรยั่งยืน

**รางวัล**
ภาพยนตร์ประสบความสำเร็จทั้งรายได้และคำวิจารณ์ รวมทั้งรางวัลออสการ์  6 สาขาในปี  2003  ได้แก่ สาขาภาพยนตร์ยอดเยี่ยม, นักแสดงสมทบหญิงยอดเยี่ยม, ออกแบบเครื่องแต่งกายยอดเยี่ยม, ลำดับภาพยอดเยี่ยม, บันทึกเสียงยอดเยี่ยม และ กำกับศิลป์ยอดเยี่ยม 

**จุดเด่น**
ภาพยนตร์เพลงเรื่องแรกที่ได้รับรางวัลภาพยนตร์ยอดเยี่ยมถัดจากเรื่อง Oliver! ในปี 1968 
*ใช้เพลงดำเนินเรื่องและเล่าความหลังของตัวละคร  โดยเฉพาะเพลงที่มีชื่อเสียงคือ Cell Block Tango ที่เวลม่า ขับร้องในคุกร่วมกับนักโทษอีก 5คน เกี่ยวกับสาเหตุที่ทำให้พวกเธอต้องมารวมกันที่แห่งนี้ 

**อ้างอิง**
หมวดหมู่:ภาพยนตร์อเมริกันที่ออกฉายในปี พ.ศ. 2545
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์ที่มีฉากในชิคาโก
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์เพลงอเมริกัน
หมวดหมู่:ภาพยนตร์โดยมิราแม็กซ์
หมวดหมู่:ภาพยนตร์ที่ได้รับรางวัลออสการ์ สาขาผสมเสียงยอดเยี่ยม
แฟนไซต์

แฟนไซต์ (fansite, fan site) หรือแฟนเพจ (fanpage) คือเว็บไซต์ที่สร้างขึ้นและดูแลโดยแฟน ๆ ผู้ชื่นชอบที่สนใจในคนดัง สิ่งของ หรือปรากฏการณ์ทางสังคม ซึ่งอาจหมายถึง หนังสือ รายการโทรทัศน์ ภาพยนตร์ การ์ตูน วงดนตรี ทีมกีฬา เกม หรืออะไรในทำนองนี้
แฟนไซต์อาจมีข้อมูลเนื้อหาละเอียด (เช่น รายชื่อตอน, ประวัติ, เรื่องย่อ), ภาพถ่ายที่มาจากหลาย ๆ แหล่ง, ข่าวล่าสุด, สื่อสำหรับดาวน์โหลด, ลิงก์ไปที่อื่น, แฟนไซต์โดยมากมักเปิดโอกาสให้มีการพูดคุยผ่านเว็บบอร์ด โดยจัดหัวข้อเกี่ยวกับข่าวล่าสุดของสิ่งที่สนใจ และมีหลายเว็บไซต์ที่มีรูปแบบเครื่องมือส่งเสริมบริการเครือข่ายสังคม มีคนดังหลายคนสร้างเว็บไซต์ของตัวเอง เพื่อที่จะควบคุมเนื้อหาและในบางครั้งเพื่อแสดงความเห็น มีการว่าจ้างเว็บมาสเตอร์ส่วนตัวและมีลิขสิทธิ์ของตัวเอง
จากการศึกษา พบว่าแฟนไซต์อย่างไม่เป็นทางการนี้มักจะมี "การขายแบบยัดเยียด" เข้าสู่กลุ่มแฟน ๆ ผ่านทางโฆษณา

**ดูเพิ่ม**
 แฟนคลับ- แฟนเพจ

**อ้างอิง**
หมวดหมู่:เว็บไซต์
หมวดหมู่:เว็บ 1.0
ศัลยกรรมช่องปากและใบหน้าขากรรไกร

ศัลยกรรมช่องปากและใบหน้าขากรรไกร หรือ ศัลยกรรมช่องปากและแม็กซิลโลเฟเชียล (Oral and maxillofacial surgery) เป็นศัลยศาสตร์ที่เกี่ยวกับการแก้ไขอาการ โรค การบาดเจ็บ หรือความผิดปกติที่เกี่ยวกับศีรษะ คอ ใบหน้า ขากรรไกร และเนื้อเยื่อบริเวณช่องปาก และบริเวณใบหน้าและขากรรไกร โดยสากลจัดวิชานี้เป็นศัลยกรรมเฉพาะทาง

หมวดหมู่:ศัลยกรรมเฉพาะทาง
หมวดหมู่:ทันตแพทยศาสตร์
หมวดหมู่:การแพทย์เฉพาะทาง
หมวดหมู่:ทันตแพทยศาสตร์

70px
หมวดหมู่:วิทยาศาสตร์สุขภาพ
หมวดหมู่:การแพทย์เฉพาะทาง
หมวดหมู่:ศีรษะและคอ
หมวดหมู่:ปาก
หอเกียรติยศร็อกแอนด์โรล

ร็อกแอนด์โรลฮอลออฟเฟม
หอเกียรติยศร็อกแอนด์โรลและพิพิธภัณฑ์ (The Rock and Roll Hall of Fame and Museum) เป็นพิพิธภัณฑ์ที่ตั้งอยู่บนชายหาดของทะเลสาบอีรี ในตัวเมืองคลีฟแลนด์ รัฐโอไฮโอ ประเทศสหรัฐอเมริกา เป็นพิพิธภัณฑ์สำหรับดนตรี วงการเพลง ประวัติศาสตร์วงการแผ่นเสียง ที่มีบันทึกเรื่องราวของศิลปินที่เป็นที่รู้จักที่สุด โปรดิวเซอร์ และบุคคลที่เกี่ยวข้องกับอุตสาหกรรมดนตรี โดยมากมักแสดงเนื้อหาเกี่ยวกับร็อกแอนด์โรล พิพิธภัณฑ์เป็นส่วนหนึ่งของการพัฒนาในพื้นที่ North Coast Harbor

**แหล่งข้อมูลอื่น**
  Rock and Roll Hall of Fame เว็บไซต์อย่างเป็นทางการ 
ร็อกแอนด์โรล
หมวดหมู่:คลีฟแลนด์ (รัฐโอไฮโอ)
คลินต์ อีสต์วุด

คลินตัน "คลินต์" อีสต์วุด จูเนียร์ (Clinton "Clint" Eastwood, Jr.) เกิดเมื่อวันที่ 31 พฤษภาคม ค.ศ. 1930 เป็นนักแสดง ผู้สร้างหนัง โปรดิวเซอร์ และนักประพันธ์เพลงชาวอเมริกัน เป็นที่รู้จักจากบทบาทตัวเอกปฏิลักษณ์หรือคนต่อต้านสังคมในภาพยนตร์โลดโผน เขามีผลงานส่วนใหญ่ในทศวรรษ 1960, 1970 และ 1980 ผลงานการแสดงของเขาในหนังคาวบอยตะวันตก ทำให้เขาเป็นที่รู้จักในฐานะสัญลักษณ์ของความเป็นชาย
เขาได้รับรางวัลออสการ์มาแล้ว 5 ครั้ง, รางวัลลูกโลกทองคำ 5 ครั้ง, 1 รางวัลแซกอวอร์ด และ 5 รางวัลพีเพิลชอยส์ รวมถึงรางวัลดาราภาพยนตร์ที่เป็นที่ชื่นชอบที่สุดตลอดกาล สำหรับผลงานในภาพยนตร์เรื่อง Unforgiven (1992) และ Million Dollar Baby (2004) ทำให้อีสต์วุดได้รับรางวัลออสการ์ในสาขาผู้กำกับยอดเยี่ยม ผู้สร้างในภาพยนตร์ยอดเยี่ยม และยังได้รับการเสนอชื่อเข้าชิงในสาขานักแสดงยอดเยี่ยมอีกด้วย
ภาพยนตร์ที่เขามีส่วนร่วม อย่างเช่นเรื่อง Play Misty for Me (1971), The Outlaw Josey Wales (1976), Escape from Alcatraz (1979), In the Line of Fire (1993) และGran Torino (2008) ประสบความสำเร็จทั้งในแง่คำวิจารณ์และรายได้
อีสต์วุดกำกับภาพยนตร์ภาพยนตร์ประสบความสำเร็จในผลงานที่เขาไม่ได้ร่วมแสดง อย่าง Mystic River (2003) เขาเป็นคนเดียวที่แสดงในภาพยนตร์เงินล้านในห้าทศวรรษติดต่อกัน ทำให้เขาเป็นดาราหนังที่มีผลงานยืนยาวที่สุด

**ผลงานภาพยนตร์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 39 เรื่องของ คลินต์ อีสต์วุด
16px small|0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ

**รางวัล**
จำนวนรางวัลที่เข้าชิงและได้รับจากภาพยนตร์ของ คลินต์ อีสต์วุด

**อ้างอิง**

**แหล่งข้อมูลอื่น**
 name=Clint Eastwood-  www.clint-eastwood.fr date=2009-04-01 
หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:ผู้กำกับภาพยนตร์ยอดเยี่ยม รางวัลออสการ์
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายดัตช์
หมวดหมู่:บุคคลจากซานฟรานซิสโก
หมวดหมู่:บุคคลจากโอกแลนด์ (รัฐแคลิฟอร์เนีย)
หมวดหมู่:นักบินเฮลิคอปเตอร์
หมวดหมู่:นักธุรกิจอสังหาริมทรัพย์ชาวอเมริกัน
หมวดหมู่:นักลงทุนชาวอเมริกัน
พีเอ็ม 5544

ภาพ:PM5544 with non-PAL signals.png|right|thumb|ภาพทดสอบ ฟิลิปส์ พีเอ็ม 5544
พีเอ็ม 5544 คือภาพทดสอบซึ่งเป็นรูปวงกลม ข้างในจะมีแถบสีทั้งหมด 6 สี ตรงกลางจะมีเส้นตัดกันอยู่ทั้งหมด 12 เส้น ส่วนตรงกลางจะมีเส้นบาร์โค้ดทั้งหมด 50 เส้น ส่วนล่างจะมีแถบสีขาวดำทั้งหมด 6 ระดับ ส่วนล่างจะเป็นแถบสีเหลืองทั้ง 2 ข้าง และมีสีแดงอยู่ตรงกลาง ส่วนข้างนอกจะมีตารางทั้งหมด
ภาพทดสอบนี้พัฒนาโดยบริษัทฟิลิปส์ สำหรับโทรทัศน์สีระบบ PAL ในระหว่างปี พ.ศ. 2509 - พ.ศ. 2513 และยังคงนิยมใช้งานมาจนถึงปัจจุบัน

**ประเทศที่เคยใช้ พีเอ็ม 5544**
ประเทศทุกประเทศในนี้เคยใช้ พีเอ็ม 5544 บางประเทศเลิกใช้ไปแล้ว บางประเทศยังใช้อยู่ บางประเทศในนี้ใช้แค่ช่องเดียว

**ยุโรป**
 สหราชอาณาจักร (ไม่แสดงเวลา)- เนเธอร์แลนด์ (เวลา/วันที่)- เดนมาร์ก (เวลา/วันที่)- โปแลนด์ (เวลา/วันที่)- สวีเดน (เวลา)- กรีซ (เวลา)- แอลเบเนีย (เวลา)- เซอร์เบีย (ไม่แสดงเวลา)- สโลวีเนีย (ไม่แสดงเวลา)- สโลวาเกีย (เวลา)- นอร์เวย์ (เวลา)- ออสเตรีย (ไม่แสดงเวลา)- เยอรมนี (เวลา)- อิตาลี (เวลา)- สเปน (เวลา)- ฝรั่งเศส (เวลา)- เบลเยี่ยม (ไม่แสดงเวลา)- ไอร์แลนด์ (ไม่แสดงเวลา)- ตุรกี (เวลา)- ฮังการี (เวลา/วันที่)

**ตะวันออกกลาง**
 ซีเรีย (เวลา/วันที่)- ซาอุดิอาราเบีย (เวลา)- เยเมน (เวลา)

**แอฟริกา**
 โมร็อกโค (ไม่แสดงเวลา)- แอลจีเรีย (เวลา)- อียิปต์ (ไม่แสดงเวลา)- ตูนิเซีย (เวลา)- ซิมบับเว (เวลา)- แองโกล่า (เวลา)

**เอเชีย**
 ไทย (เวลา; บางช่องแสดงวันที่)- กัมพูชา (ไม่แสดงเวลา)- เวียดนาม (เวลา/วันที่)- ไต้หวัน (เวลา/วันที่)- ฮ่องกง (เวลา/วันที่)- ซาอุดิอาราเบีย (เวลา)- ซีเรีย (เวลา/วันที่)- คูเวต (เวลา)- กาตาร์ (เวลา)- เกาหลีเหนือ (เวลา)

**อเมริกา**
 สหรัฐอเมริกา (เวลา/วันที่)- แคนาดา (เวลา)- โบลิเวีย (เวลา)- เฮติ (เวลา)- อาร์เจนตินา (สภาพอากาศ)
หมวดหมู่:โทรทัศน์
หมวดหมู่:ภาพทดสอบ
หมวดหมู่:วิศวกรรมการแพร่สัญญาณ
หอคอย

โตเกียวสกายทรี เป็นหอคอยที่สูงที่สุดของโลก
หอคอย (tower) เป็นอาคารสูงที่สร้างขึ้นโดยมนุษย์สำหรับคอยระวังเหตุและสังเกตการณ์ หอคอยมักสร้างขึ้นในลักษณะทางสูงและสามารถยืนอยู่ด้วยโครงสร้างของตัวเอง

**ประวัติ**
มนุษย์ได้สร้างหอคอยมาตั้งแต่ยุคก่อนประวัติศาสตร์ หอคอยเก่าแก่ที่สุดแห่งหนึ่งสร้างในลักษณะเป็นหอคอยหินวงกลมในกำแพงของ Neolithic Jericho (8000 BC) หอคอยในยุคแรก ๆ ที่ยังคงหลงเหลืออยู่อย่างเช่น ทางตอนเหนือของสก็อตแลนด์ ที่เป็นหอคอยรูปทรงกรวย ซึ่งก็เป็นตัวอย่างให้กับวัฒนธรรมฟีนิเชียนและโรมันในเวลาต่อมา ที่ใช้หอคอยในรูปแบบป้อมปราการและที่เฝ้ายาม อีกตัวอย่างคือ หอคอยสังเกตการณ์ที่พบใน Mogador ในต้นศตวรรษแรก ที่ได้รับอิทธิพลมาจากฟีนิเชียนและคาร์เทจ ส่วนโรมันใช้รูปแบบหอคอยแปดเหลี่ยม และจากองค์ประกอบของพระราชวัง Diocletian ในโครเอเชีย ที่มีอายุราว คริสต์ศักราช 300 ขณะที่กำแพงเซอร์เวียน (ศตวรรษที่ 4 ก่อนคริสตกาล) และกำแพง Aurelian (ในศตวรรษที่ 3) ที่เป็นหอคอยสี่เหลี่ยม ส่วนในจีนหอคอยเป็นส่วนหนึ่งของกำแพงเมืองจีน ในสมัยราชวงศ์ฉิน
ส่วนหอคอยที่สร้างไม่เสร็จ คือหอคอย Hassan ในโมร็อกโก และยังคงยืนหยัดมาจนถึงปัจจุบัน อีกหอคอยที่เป็นที่รู้จักคือหอเอนเมืองปีซ่า ในเมืองปีซ่า ประเทศอิตาลี ก่อสร้างระหว่างปี ค.ศ. 1173 ถึง 1372 และหอคอยในทิเบต Himalayan Towers คาดว่าก่อสร้างราวศตวรรษที่ 14 ถึง 15

**สถิติหอคอย**
ซีเอ็นทาวเวอร์ เป็นหอคอยที่สูงเป็นอันดับ 3 ของโลก
อันดับหอคอยที่สูงที่สุดในโลก มีดังนี้ (ข้อมูลล่าสุด พ.ศ. 2556) 

**แผนผัง**
แผนภาพของหอโทรทัศน์ที่สูงที่สุด

**สถิติหอคอยที่สูงที่สุดในโลกในอดีต ถึงปัจจุบัน**

** ดูเพิ่ม**
 สิ่งก่อสร้าง- รายชื่อหอคอยที่สูงที่สุดในโลก

**อ้างอิง**

**แหล่งข้อมูลอื่น**
หมวดหมู่:สิ่งก่อสร้าง
เซียร์เกย์ ไอเซนสไตน์

เซียร์เกย์ มีไคโลวิช ไอเซนสไตน์ (Sergei Mikhailovich Eisenstein; Сергей Михайлович Эйзенштейн) (26 มกราคม ค.ศ. 1898 - 11 กุมภาพันธ์ ค.ศ. 1948) เป็นผู้กำกับนักปฏิวัติวงการภาพยนตร์ชาวโซเวียต เป็นนักทฤษฎีภาพยนตร์ ผลงานภาพยนตร์เงียบของเขาอย่างเช่น Strike, โบรเนโนเซตส์โปติออมกิน และ ออคเตียบร์ และผลงานมหากาพย์อิงประวัติศาสตร์อย่าง อะเลคซันดร์ เนฟสกี และ Ivan the Terrible ผลงานของเขาเป็นอิทธิพลให้แก่วงการผู้สร้างภาพยนตร์ยุคแรก นิตยสาร Sight and Sound ได้ให้ภาพยนตร์ โบรเนโนเซตส์โปติออมกิน ของเขาติดอันดับที่ 11 ของภาพยนตร์ที่ยิ่งใหญ่ที่สุดตลอดกาล

**อ้างอิง**

**แหล่งข้อมูลอื่น**
name=Sergei Eisenstein- Discussion with Stalin regarding Ivan the Terrible- Sergei Eisenstein Is Dead In Moscow; New York Times
*8989895
*title="Glumov's Diary" - 1923 - Sergei Eisenstein's first film-  Sergei Eisenstein and the Haitian Revolution by Charles Forsdick and Christian Hogsbjerg, History Workshop Journal, 78 (2014).
หมวดหมู่:ผู้กำกับภาพยนตร์ชาวโซเวียต
หมวดหมู่:ผู้กำกับภาพยนตร์ชาวโซเวียต

ซ
หมวดหมู่:ชาวโซเวียตแบ่งตามอาชีพ
หมวดหมู่:ภาพยนตร์ในประเทศรัสเซีย
หม่อมเจ้าจันทร์จิรายุวัฒน์ รัชนี

หม่อมเจ้าจันทร์จิรายุวัฒน์ รัชนี (21 กรกฎาคม พ.ศ. 2453  – 29 พฤศจิกายน พ.ศ. 2534) หรือนามปากกา พ.ณ ประมวญมารค เป็นกวี, อดีตข้าราชการกระทรวงการคลัง และอดีตอาจารย์พิเศษคณะโบราณคดี มหาวิทยาลัยศิลปากร เป็นพระโอรสในพระราชวรวงศ์เธอ กรมหมื่นพิทยาลงกรณ์ ประสูติแต่หม่อมพัฒน์ รัชนี ณ อยุธยา

**พระประวัติ**
หม่อมเจ้าจันทร์จิรายุวัฒน์ รัชนี มีพระนามลำลองว่า ท่านชายพลุ เป็นพระโอรสลำดับที่สามในพระราชวรวงศ์เธอ กรมหมื่นพิทยาลงกรณ์ ประสูติแต่หม่อมพัฒน์ รัชนี ณ อยุธยา (ธิดาของเจ้าพระยาภาสกรวงศ์ กับท่านผู้หญิงเปลี่ยน) มีโอรสคือหม่อมราชวงศ์แซมแจ่มจรัส รัชนี
หม่อมเจ้าจันทร์จิรายุวัฒน์ ทรงสำเร็จการศึกษาด้านเศรษฐศาสตร์จากมหาวิทยาลัยเคมบริดจ์ ทรงรับราชการในกระทรวงการคลัง  และมีความรอบรู้ทั้งด้านประวัติศาสตร์และโบราณคดี เป็นอาจารย์พิเศษประจำคณะโบราณคดี มหาวิทยาลัยศิลปากร
หม่อมเจ้าจันทร์จิรายุวัฒน์ มีความสามารถในด้านกวี ใช้นามปากกาว่า "พ.ณ ประมวญมารค" ได้รับการยกย่องเปรียบเทียบกับกวีร่วมสมัยคืออังคาร กัลยาณพงศ์ โดยเรียกหม่อมเจ้าจันทร์จิรายุวัฒน์ว่า "ท่านจันทร์" และเรียกอังคาร กัลยาณพงศ์ ล้อว่า "ท่านอังคาร" เพื่อให้คล้องจองกัน
ทรงสนิทสนมคุ้นเคยกับกลุ่มศิลปินและนักเขียน เช่น เฟื้อ หริพิทักษ์, รงค์ วงษ์สวรรค์, สุวรรณี สุคนธา, หม่อมราชวงศ์ถนัดศรี สวัสดิวัตน์, ประหยัด พงษ์ดำ, สาโรจน์ จารักษ์  โดยมักพบปะสังสรรค์กันที่ร้านอาหารมิ่งหลี ใกล้มหาวิทยาลัยศิลปากร ครั้งหนึ่งเคยมีผู้บันทึกว่า ทรงเล่นโคลงสดกับอังคาร กัลยาณพงศ์ ความว่า
ท่านจันทร์  - จันทร์จิรายุเจ้า เหนือดาว อื่นเฮย
ท่านอังคาร - ดาวก็ดาวไม่ยอ กว่าข้า
หม่อมเจ้าจันทร์จิรายุวัฒน์ รัชนี สิ้นชีพิตักษัยเมื่อวันที่ 29 พฤศจิกายน พ.ศ. 2534 ที่จังหวัดเชียงใหม่ สิริชันษา 81 ปีพระบาทสมเด็จพระมหาภูมิพลอดุลยเดชมหาราช บรมนาถบพิตรรัชกาลที่ 9 ทรงพระกรุณาโปรดเกล้าฯ พระราชทานเลื่อนชั้นเกียรติยศประกอบศพจากหีบทองทึบเป็นพระราชทานโกศราชวงศ์ประกอบศพ ฉัตรเครื่องตั้งประดับ แตรงอน แตรฝรั่ง ปี่ กลองชนะ ประโคมเวลาพระราชทานน้ำหลวงสรงศพ และรับศพอยู่ในพระบรมราชานุเคราะห์โดยตลอด มีพิธีพระราชทานเพลิงศพ ณ วัดเทพศิรินทราวาสราชวรวิหาร เมื่อวันพฤหัสบดีที่ 30 เมษายน พ.ศ. 2535 ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว เสด็จพระราชดำเนินแทนพระองค์ไปพระราชทานเพลิง

**เครื่องราชอิสริยาภรณ์**

**พงศาวลี**

**อ้างอิง**
หมวดหมู่:กวีชาวไทย
หมวดหมู่:ราชสกุลรัชนี
หมวดหมู่:หม่อมเจ้าชาย
หมวดหมู่:บุคคลจากคณะโบราณคดี มหาวิทยาลัยศิลปากร
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ป.ป.ร.4
ชลทิตย์ จันทคาม

ชลทิตย์ จันทคาม นักฟุตบอลตำแหน่งกองหลังอดีตทีมชาติไทย

**ประวัติ**
ชลทิตย์ จันทคาม เกิดเมื่อวันที่ 2 มิถุนายน พ.ศ. 2528 ที่อำเภอนาเชือก จังหวัดมหาสารคาม โดยครอบครัวมีอาชีพทำสวน เรียนชั้นประถมศึกษาที่โรงเรียนบ้านสำโรง ก่อนจะมาศึกษาต่อในชั้น ม.ต้น ที่โรงเรียนแสนสุข และย้ายมาเรียน ม.ปลาย ที่โรงเรียนจุฬาภรณราชวิทยาลัย บุรีรัมย์ และเรียนปริญญาตรีที่คณะบริหารธุรกิจ มหาวิทยาลัยกรุงเทพธนบุรี
ปัจจุบันชลทิตย์ แต่งงานกับเจนจิรา จันทคามและมีบุตรชาย 1 คน

**การเล่นฟุตบอล**
ชลทิตย์ จันทคาม เริ่มเล่นฟุตบอลในตำแหน่งกองหน้าตั้งแต่ชั้นประถม และได้เข้ามาอยู่ในทีมชลบุรี เอฟซีชุดที่ได้แชมป์โปรลีกโดยเล่นกองหน้าคู่กับพิภพ อ่อนโม้ ต่อมาภายหลังวิทยา เลาหกุลกุนซือของทีมในเวลานั้นได้ปรับเปลี่ยนให้เขามาเล่นตำแหน่งกองหลังในช่วงครึ่งฤดูกาลหลังของไทยแลนด์พรีเมียร์ลีก 2549 และทำผลงานได้อย่างดีจนมีชื่อติดทีมชาติชุดซีเกมส์ 2007 ที่นครราชสีมา และสามารถพาทีมชาติไทยคว้าเหรียญทองมาครองได้ในที่สุด 
ชลทิตย์ ติดทีมชาติชุดใหญ่ภายใต้การคุมทีมของปีเตอร์ รีด และคว้าแชมป์ทีแอนด์ที คัพได้ที่เวียดนามและได้รองแชมป์เอเอฟเอฟ ซูซูกิ คัพ 2008
ในปี พ.ศ. 2566 ชลทิตย์ทำหน้าที่เป็นหัวหน้าผู้ฝึกสอนให้กับราษีไศล ยูไนเต็ด และต่อมาเขาได้กลับมาเล่นฟุตบอลอีกครั้งในปี พ.ศ. 2567 กับร้อยเอ็ด พีบี ยูไนเต็ด

**ผลงาน**
ชลบุรี- โปรลีก แชมป์: ฤดูกาล 2548- ไทยพรีเมียร์ลีก แชมป์: ฤดูกาล 2550 รองแชมป์: ฤดูกาล 2551- ถ้วยพระราชทาน ก. แชมป์: ปี  2551,2552
ทีมชาติไทย- ชุดซีเกมส์ แชมป์: ปี2007- ทีแอนด์ที คัพ แชมป์: ปี2008- ซูซูกิ คัพ (อาเซียนฟุตบอลแชมเปียนชิพเดิม) รองแชมป์: 2008

**อ้างอิง**
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดมหาสารคาม
หมวดหมู่:บุคคลจากอำเภอนาเชือก
หมวดหมู่:กองหน้าฟุตบอล
หมวดหมู่:นักฟุตบอลทีมชาติไทย
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลอุดรธานี
หมวดหมู่:ผู้เล่นสโมสรฟุตบอลแพร่ ยูไนเต็ด
หมวดหมู่:ผู้เล่นสโมสรฟุตบอลลำปาง
หมวดหมู่:ผู้เล่นสโมสรฟุตบอลศรีสะเกษ
หมวดหมู่:ผู้เล่นสโมสรฟุตบอลสงขลา
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2566)
หมวดหมู่:ผู้จัดการทีมฟุตบอลชาวไทย
หมวดหมู่:บุคคลจากโรงเรียนวิทยาศาสตร์จุฬาภรณราชวิทยาลัย บุรีรัมย์
หมวดหมู่:บุคคลจากคณะบริหารธุรกิจ มหาวิทยาลัยกรุงเทพธนบุรี
หมวดหมู่:ผู้จัดการทีมสโมสรฟุตบอลราษีไศล ยูไนเต็ด
ของขวัญ

ของขวัญ
ของขวัญ เป็นสิ่งของที่ให้กันในเวลาอื่นเป็นการถนอมขวัญหรือเพื่ออัธยาศัยไมตรี โดยมิใช่เป็นการซื้อขายกัน ของขวัญเป็นการให้โดยสมัครใจที่ไม่ต้องการสิ่งใดตอบแทน ถึงแม้ว่าจะมีการคาดหวังด้านสังคมเกี่ยวกับการตอบแทนกัน หรือสิ่งกลับมาจะเป็นเกียรติยศ ชื่อเสียง หรือพลังอำนาจ แต่ของขวัญก็ยังหมายถึงให้โดยไม่มีสิ่งตอบแทน
ของขวัญสามารถแบ่งออกเป็นประเภทต่างๆ ตามลักษณะของสิ่งของหรือบริการที่มอบให้ ดังนี้- ของขวัญแบบจับต้องได้ เช่น เครื่องประดับ เสื้อผ้า รองเท้า กระเป๋า ของใช้ส่วนตัว ของเล่น ขนม อาหาร เป็นต้น- ของขวัญแบบประสบการณ์ เช่น บัตรกำนัลท่องเที่ยว บัตรกำนัลรับประทานอาหาร บัตรกำนัลสปา หรือกิจกรรมอื่นๆ- ของขวัญแบบความคิดสร้างสรรค์ เช่น ผลงานศิลปะ ผลงานดนตรี ผลงานเขียน หรือสิ่งของที่ประดิษฐ์ขึ้นเอง
การเลือกของขวัญให้ผู้อื่นนั้นควรคำนึงถึงปัจจัยต่างๆ ดังนี้- ความชอบของผู้รับ ควรเลือกของขวัญที่ตรงกับความสนใจของผู้รับ- งบประมาณ ควรเลือกของขวัญให้เหมาะสมกับงบประมาณที่มี- โอกาสในการมอบ ควรเลือกของขวัญให้เหมาะสมกับโอกาสในการมอบ
มารยาทในการให้ของขวัญมีดังนี้- ควรมอบของขวัญด้วยความจริงใจและตั้งใจ- ควรห่อของขวัญให้เรียบร้อย- ควรมอบของขวัญให้ตรงเวลา- ควรกล่าวขอบคุณผู้รับ
ตัวอย่างของขวัญที่มักมอบให้กัน ได้แก่- วันเกิด : ดอกไม้ เค้ก เครื่องประดับ เสื้อผ้า ของใช้ส่วนตัว ของขวัญที่แสดงถึงความสนใจของผู้รับ- วันวาเลนไทน์ : ดอกไม้ เครื่องประดับ ของขวัญที่สื่อถึงความรัก- วันครบรอบ : เครื่องประดับ ของใช้ส่วนตัว ของขวัญที่แสดงถึงความรักและความผูกพัน- เทศกาลต่างๆ : ของขวัญตามเทศกาล เช่น ขนม ผลไม้ ของใช้ส่วนตัว เป็นต้น
คำคมเกี่ยวกับของขวัญ- "ของขวัญที่ดีที่สุดคือสิ่งที่มาจากใจ"- "ของขวัญไม่ใช่สิ่งที่มีค่า แต่คือความรู้สึกที่มอบให้"- "การให้ของขวัญคือการแบ่งปันความสุข"

**อ้างอิง**
รวมสาระน่ารู้การให้คำแนะนำสำหรับ ของขวัญวันเกิด
หมวดหมู่:การให้
ดัชชีแลงแคสเตอร์

ตราประจำราชวงศ์แลงคาสเตอร์
ดัชชีแห่งแลงคาสเตอร์ (Duchy of Lancaster) เป็นหนึ่งในสองราชดัชชีในอังกฤษ อีกราชอาณาจักรคือดัชชีแห่งคอร์นวอลล์และมีฐานะเป็นอาณาจักรที่เป็นทรัพย์สินส่วนพระมหากษัตริย์ แม้ว่าจะมีชื่อว่าเป็น “ดัชชี” แต่อันที่จริงแล้วก็คือ “อสังหาริมทรัพย์” (property company) แต่ไม่ต้องเสียภาษีเงินได้นิติบุคคล (United Kingdom corporation tax) ในปัจจุบันดัชชีแห่งแลงคาสเตอร์มีเนื้อที่ทั้งหมด 46,200 เอเคอร์ (18,700 เฮ็คตาร์) ที่รวมทั้งบริเวณชุมชนสำคัญ, สิ่งก่อสร้างทางประวัติศาสตร์, และที่ดินทางเกษตรกรรมในหลายบริเวณในอังกฤษและส่วนใหญ่ในแลงคาสเชอร์ ในปีงบประมาณ ค.ศ. 2007 ดัชชีประเมินว่ามีมูลค่า £397,000,000 และมีกำไร £11,900,000 เท่ากับกำไร 3%  กำไรจากรายได้เป็นของพระราชินีนาถเอลิซาเบธที่ 2ผู้ต้องทรงเสียภาษีรายได้ส่วนบุคคลจากรายได้ที่ได้รับรับ และพระมหากษัตริย์ของดัชชีแห่งแลงคาสเตอร์มีตำแหน่งเป็น “ดยุกแห่งแลงคาสเตอร์” ไม่ว่าจะเป็นเพศใด      แม้ว่าในปัจจุบันจะเป็นแต่เพียงตำแหน่งเกียรติยศเท่านั้น เพราะตำแหน่งดยุกแห่งแลงคาสเตอร์ถูกยุบเลิกไปหลังจากรัชสมัยพระเจ้าเฮนรีที่ 6 เพราะพระราชเอกสารสิทธิเดิม (charter) จำกัดการสืบตระกูลต่อทายาทชายเท่านั้น แต่กระนั้นพระเจ้าจอร์จที่ 5ก็ทรงสนับสนุนการใช้ตำแหน่งนี้ต่อไป 
นอกจากอสังหาริมทรัพย์ในแลงคาสเชอร์แล้วดัชชีแห่งแลงคาสเตอร์ยังมีอำนาจส่วนพระมหากษัตริย์ในแลงคาสเตอร์และนครแมนเชสเตอร์และปริมณฑล, เมอร์ซีย์ไซด์ และบริเวณเฟอร์เนสส์ ในคัมเบรีย ที่รวมกันแล้วเรียกว่า “เคานตี้พาเลไทน์แห่งแลงคาสเตอร์” 
ตั้งแต่การออกพระราชบัญญัติรัฐบาลส่วนท้องถิ่น ค.ศ. 1972 (Local Government Act 1972) แล้วดัชชีก็มีอำนาจในการแต่งตั้งเชอริฟฟ์ และ “ลอร์ดเล็ฟเทนแน้นท์” (Lord Lieutenant) ของนครแมนเชสเตอร์และปริมณฑล, เมอร์ซีย์ไซด์ และแลงคาสเชอร์ รวมทั้งมณฑลประวัติศาสตร์ของมณฑลในประวัติศาสตร์แห่งเชสเชอร์และยอร์คเชอร์

**อ้างอิง**

**ดูเพิ่ม **
 ดยุกแห่งแลงคาสเตอร์ - ราชวงศ์แลงคาสเตอร์
หมวดหมู่:นักแสดงสมทบหญิงยอดเยี่ยม รางวัลออสการ์

รายชื่อนักแสดงหญิงที่ได้รับรางวัลออสการ์ สาขานักแสดงสมทบหญิงยอดเยี่ยม
หมวดหมู่:บุคคลที่ได้รับรางวัลออสการ์
ดาวบริวารของเฮาเมอา

right
right
ในระบบสุริยะรอบนอก ดาวเคราะห์แคระเฮาเมอา มีดาวบริวารบริวารเท่าที่ค้นพบแล้ว 2 ดวง คือ (136108) ฮีอีอากา (Hiʻiaka) และ (136108) นามากา (Namaka) ซึ่งตั้งชื่อตามเทพธิดาของชาวฮาวาย ดาวบริวารทั้งสองถูกค้นพบเมื่อปี พ.ศ. 2548 โดยการเฝ้าสังเกตการณ์ของหอดูดาวดับเบิลยู. เอ็ม. เค็ค ในรัฐฮาวาย สหรัฐอเมริกา เพียงไม่กี่ปีหลังจากที่ฮีอีอากาบังดาวเฮาเมอาเมื่อปี พ.ศ. 2542 ซึ่งการบังของฮีอีอากาจะไม่เกิดขึ้นอีกจนกว่าจะถึงปี พ.ศ. 2681 แต่นามากามีการบัง 5 ครั้งระหว่างเดือนพฤษภาคมถึงมิถุนายน พ.ศ. 2551 ทีมของไมค์ บราวน์ ได้คำนวณการโคจรและคาดว่าการบังของนามากาอาจเกิดขึ้นอีก 2-3 ปี

**ลักษณะของดาวบริวารทั้งสองดวง**
ฮีอีอากาซึ่งทีมแคลเทคตั้งชื่อเล่นว่า "รูดอล์ฟ" (Rudolph) นี้เป็นดาวบริวารดวงแรกที่ถูกค้นพบเมื่อวันที่ 26 มกราคม พ.ศ. 2548 เป็นดาวบริวารดวงนอกและดวงที่ใหญ่ที่สุด (ประมาณ 310 กิโลเมตร) และใช้เวลา 49 วันในการโคจรรอบดาวเฮาเมอา
นามากาซึ่งมีชื่อเล่นว่า "บลิตเซน" (Blitzen) ตั้งโดยทีมแคลเทคเช่นกัน ได้รับการประกาศการค้นพบเมื่อวันที่ 7 พฤศจิกายน พ.ศ. 2548 นามากาเป็นดาวบริวารที่มีขนาดเล็กกว่าและอยู่รอบใน โดยโคจรรอบดาวเฮาเมอาใช้เวลาประมาณ 34 วัน สันนิษฐานว่ามีวงโคจรเป็นวงกลม ระนาบวงโคจรเอียงทำมุมประมาณ 40° จากระนาบวงโคจรของดาวบริวารฮีอีอากา จากการสังเกตความสว่างของมันคาดว่ามีเส้นผ่านศูนย์กลางร้อยละ 12 ของดาวเฮาเมอาหรือประมาณ 170 กิโลเมตร และมีองค์ประกอบของพื้นผิวคล้ายกับของดาวบริวาร ฮีอีอากา

**อ้างอิง**

**แหล่งข้อมูลอื่น**
  ภาพเคลื่อนไหวแสดงวงโคจรของดาวบริวารของเฮาเมอา date=2009-03-27 
หมวดหมู่:เฮาเมอา
หมวดหมู่:ดาวบริวารบริวาร
วิทยาลัยเกษตรและเทคโนโลยีเพชรบุรี สถาบันการอาชีวศึกษาเกษตรภาคกลาง

วิทยาลัยเกษตรและเทคโนโลยีเพชรบุรี (อังกฤษ : Phetchaburi College of Agriculture and Technology ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคกลาง ตั้งอยู่ในจังหวัดเพชรบุรี โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)กล่องข้อมูล มหาวิทยาลัย|head_label=ผู้อำนวยการวิทยาลัย|ผู้อำนวยการวิทยาลัย=|ก่อตั้ง=|ชื่อ=วิทยาลัยเกษตรและเทคโนโลยีเพชรบุรี|ชื่อย่อ=วษท.พบ. / PBCAT|ชื่ออังกฤษ=Phetchaburi College of Agriculture and Technology|ตำแหน่งหัวหน้า=ผู้อำนวยการวิทยาลัย|ที่ตั้ง=เลขที่ 59 หมู่ 3 ตำบลสามพระยา อำเภอชะอำ จังหวัดเพชรบุรี|ประเภท=รัฐบาล - วิทยาลัย สังกัดสถาบันการอาชีวศึกษาเกษตรภาคกลาง|ภาพ=200px|เพลง=มาร์ชวิทยาลัย|เว็บไซต์= www.pkaset.ac.th|คำขวัญ=ผลิต พัฒนา คนคุณภาพสู่สังคม

**ประวัติ**
ป้ายวิทยาลัยฯ
วิทยาลัยเกษตรและเทคโนโลยีเพชรบุรี ก่อตั้งขึ้นเมื่อวันที่ 27 มีนาคม พ.ศ. 2514 บนเนื้อที่ซึ่งเดิมเป็นที่ดินของ จอมพลสฤษดิ์ ธนะรัชต์ จึงเป็นที่มาของชื่อ "เกษตรจอมพล" วิทยาลัยตั้งอยู่ทางทิศเหนือของหมู่บ้านสามพระยา อำเภอชะอำ จังหวัดเพชรบุรี โดยแบ่งการเรียนการสอนออกเป็น 2 หลักสูตร คือ ประกาศนียบัตรวิชาชีพตามโครงการขยายโอกาสทางการศึกษาการเกษตรเพื่อชีวิตและประกาศนียบัตรวิชาชีพชั้นสูง นอกจากนี้ ยังเปิดสอนหลักสูตรวิชาชีพเกษตรกรรมระยะสั้นตามโครงการอาชีวศึกษาเพื่อพัฒนาชนบท เพื่อผลิตบุคลากรทางด้านการเกษตรตามความต้องการของตลาดแรงงานและชุมชนในเขตจังหวัดเพชรบุรีและประจวบคีรีขันธ์

**หลักสูตรที่เปิดสอน**
วิทยาลัยเกษตรและเทคโนโลยีเพชรบุรี ปัจจุบันเปิดทำการเรียนการสอน 2 ระดับ คือ ปวช. และ ปวส. (ในอนาคตจะเปิดสอนระดับปริญญาตรี)
หลักสูตรประกาศนียบัตรวิชาชีพ- สาขาวิชาเกษตรศาสตร์- สาขาวิชาพณิชยการ
หลักสูตรปรกาศนียบีตรวิชาชีพชั้นสูง- สาขาวิชากษตรศาสตร์- สาขาวิชาคอมพิวเตอร์ธุรกิจ- สาขาวิชาเทคโนโลยีภูมิทัศน์- สาขาวิชาพืชศาสตร์- สาขาวิชาเพาะเลี้ยงสัตว์น้ำ- สาขาวิชาสัตวศาสตร์

**อ้างอิง**

**แหล่งข้อมูลอื่น**
  วิทยาลัยเกษตรและเทคโนโลยีเพชรบุรี date=2010-04-18 -  ประวัติวิทยาลัย date=2009-12-18 
ก
ก
พชรบุรี
หมวดหมู่:สถานศึกษาในอำเภอชะอำ
สถานีย่อย:แพทยศาสตร์/ภาพแนะนำ11

400px
แพทย์ให้วัคซีนป้องกันโรคไข้รากสาดน้อยในโรงเรียนชนบทที่ซานออกุสตีน รัฐเทกซัส เมื่อเมษายน ค.ศ. 1943 การให้วัคซีนคือการให้สารแอนติเจน (วัคซีน) เข้าในร่างกายเพื่อสร้างภูมิคุ้มกันต่อโรค วิธีการดังกล่าวเป็นการป้องกันโรคติดเชื้อที่มีประสิทธิผลและคุ้มค่ามากที่สุด
ที่มาของภาพ: John Vachon, FSA
ไลโอเนลแห่งแอนต์เวิร์ป ดยุกที่ 1 แห่งแคลเรนซ์

ไลโอเนลแห่งอันท์เวิร์พ ดยุคแห่งแคลเรนซ์ที่ 1 (Lionel of Antwerp, 1st Duke of Clarence) (29 พฤศจิกายน ค.ศ. 1338 - 7 ตุลาคม ค.ศ. 1368) ไลโอเนลแห่งอันท์เวิร์พเป็นพระราชโอรสองค์ที่สามแต่ที่สองที่รอดมาได้จนเจริญพระชนม์ในสมเด็จพระเจ้าเอ็ดเวิร์ดที่ 3 แห่งอังกฤษและพระราชินีฟิลลิปปา ไลโอเนลมีสร้อยว่าอันท์เวิร์พเพราะเป็นที่ประสูติ
ไลโอเนลแห่งอันท์เวิร์พทรงเสกสมรสครั้งแรกกับเอลิซาเบธเดอเบิรก เคานเทสแห่งอัลสเตอร์ที่ 4 บุตรีของวิลเลียม ดอนน์เดอเบิรก เอิร์ลแห่งอัลสเตอร์ที่ 3 เมื่อปี ค.ศ. 1352 และไดัรับพระราชทานบรรดาศักดิ์เป็นเอิร์ลแห่งอัลสเตอร์ ในปี ค.ศ. 1347

**ไอร์แลนด์**
ไลโอเนลได้รับการแต่งตั้งให้เป็นผู้แทนพระองค์ของพระราชบิดาในอังกฤษในปี ค.ศ. 1345 และอีกครั้งในปี ค.ศ. 1346 ไลโอเนลก็เดินทางไปในฝรั่งเศสในปี ค.ศ. 1355 แต่ความสนใจของไลโอเนลอยู่ในกิจการในไอร์แลนด์
ไลโอเนลได้รับการแต่งตั้งให้เป็นข้าหลวงของไอร์แลนด์และขึ้นฝั่งไอร์แลนด์ที่ดับลินในปี ค.ศ. 1361 และในเดือนพฤศจิกายนปีต่อมาก็ไดัรับพระราชทานบรรดาศักดิ์เป็นดยุคแห่งแคลเรนซ์ ซึ่งเป็นดัชชีที่สองที่ก่อตั้งขึ้นในอังกฤษ เมื่อพระราชบิดาทรงพยายามหาบัลลังก์สกอตแลนด์ให้แต่ไม่สำเร็จ ความพยายามในการมีอำนาจในการปกครองที่ดินในไอร์แลนด์มีความสำเร็จพอประมาณ และหลังจากการประชุมรัฐสภาที่คิลเค็นนีย์ที่ผ่านพระราชบัญญัติคิลเค็นนีย์ในปี ค.ศ. 1367 แล้วไลโอเนลก็ผิดหวังจนตัดสินใจกลับอังกฤษ

**การเสกสมรสครั้งที่สอง**
พระชายาของไลโอเนลเสียชีวิตในดับลินในปี ค.ศ. 1363 โดยทิ้งพระธิดาไว้คนหนึ่งฟิลลิปปา แพลนทาเจเน็ท เคานเทสแห่งอัลสเตอร์ที่ 5 ผู้ที่มีลูกหลานต่อมาผู้เป็นผู้อ้างสิทธิในราชบัลลังก์ในนามของราชวงศ์ยอร์ค การเสกสมรสครั้งที่สองเป็นการจัดให้กับวิโอลันเท วิสคอนติบุตรีของกาเลอัซโซที่ 2 วิสคอนติลอร์ดแห่งพาเวีย ไลโอเนลเสด็จพระราชดำเนินไปทรงเสกสมรสที่มิลานเมื่อวันที่ 28 พฤษภาคม ค.ศ. 1368 หลังจากการเสกสมรสแล้วก็มีการฉลองกันอีกหลายเดือนระหว่างนั้นไลโอเนลก็ทรงประชวรที่อัลบาและในที่สุดก็สิ้นพระชนม์ที่นั่น มีข่าวลือกันว่ากาเลอัซโซเป็นผู้วางยาลูกเขย แต่ก็ไม่มีหลักฐานพิสูจน์

**พระบุตร**
ไลโอเนลมีพระธิดาคนเดียวฟิลลิปปา แพลนทาเจเน็ท ผู้แต่งงานกับเอ็ดมันด์ มอร์ติเมอร์ เอิร์ลแห่งมาร์ชที่ 3 (Edmund Mortimer, 3rd Earl of March) ต่อมาหลานแอนน์ มอร์ติเมอร์ก็แต่งงานในราชวงศ์ยอร์คผู้ที่อ้างสิทธิในราชบัลลังก์อังกฤษจากสืบทางเชื้อสายทางไลโอเนลจากพระเจ้าเอ็ดเวิร์ดที่ 3

**ดูเพิ่ม**
 สงครามดอกกุหลาบ- ราชวงศ์ยอร์ค 

**อ้างอิง**
หมวดหมู่:บุคคลที่เกิดในปี พ.ศ. 1881
หมวดหมู่:บุคคลที่เสียชีวิตในปี พ.ศ. 1911
หมวดหมู่:ขุนนางอังกฤษ
หมวดหมู่:บุคคลในสงครามดอกกุหลาบ
หมวดหมู่:บุคคลในคริสต์ศตวรรษที่ 14
หมวดหมู่:ราชวงศ์แพลนแทเจอนิต
หมวดหมู่:บุคคลจากแอนต์เวิร์ป
หมวดหมู่:ดยุกแห่งแคลเร็นซ์
ยุทธการที่เซนต์ออลบันส์ครั้งที่ 2

ยุทธการเซนต์อัลบันส์ครั้งที่ 2 (Second Battle of St Albans) เป็นยุทธการในสงครามดอกกุหลาบ ที่เกิดขึ้นเมื่อวันที่ 17 กุมภาพันธ์ ค.ศ. 1461 ที่เซนต์อัลบันส์ในฮาร์ทฟอร์ดเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยพระราชินีมาร์กาเร็ต และฝ่ายราชวงศ์ยอร์คที่นำโดยเอิร์ลแห่งวอริคที่ 16 ผลของยุทธการครั้งนี้แลงคาสเตอร์เป็นฝ่ายได้รับชัยชนะ ในด้านความเสียหายของทั้งสองฝ่ายไม่มีหลักฐานแน่นอนที่ระบุไว้

**อ้างอิง**


**ดูเพิ่ม **
 สงครามดอกกุหลาบ- สงครามกลางเมือง- ราชวงศ์แลงคาสเตอร์- ราชวงศ์ยอร์ค
หมวดหมู่:สงครามดอกกุหลาบ
หมวดหมู่:ผู้กำกับภาพยนตร์ยอดเยี่ยม รางวัลออสการ์

รายชื่อผู้กำกับภาพยนตร์ที่ได้รับรางวัลออสการ์ สาขาผู้กำกับภาพยนตร์ยอดเยี่ยม
หมวดหมู่:บุคคลที่ได้รับรางวัลออสการ์
โรเจอร์ มอร์ติเมอร์ เอิร์ลที่ 4 แห่งมาร์ช

โรเจอร์ มอร์ติเมอร์ เอิร์ลแห่งมาร์ชที่ 4 (Roger Mortimer, 4th Earl of March) (11 เมษายน ค.ศ. 1374 - 20 กรกฎาคม ค.ศ. 1398) โรเจอร์ มอร์ติเมอร์เป็น “รัชทายาทโดยสันนิษฐาน” ในพระเจ้าริชาร์ดที่ 2 ระหว่างปี ค.ศ. 1385 ถึงปี ค.ศ. 1398
โรเจอร์ มอร์ติเมอร์เป็นบุตรของเอ็ดมันด์ มอร์ติเมอร์ เอิร์ลแห่งมาร์ชที่ 3 และฟิลลิปปา แพลนทาเจเน็ท เคานเทสแห่งอัลสเตอร์ที่ 5 บุตรีคนเดียวของไลโอเนลแห่งอันท์เวิร์พ ดยุคแห่งแคลเรนซ์ที่ 1 พระราชโอรสองค์ที่สองของพระเจ้าเอ็ดเวิร์ดที่ 3 และพระราชินีฟิลลิปปา ฉะนั้นโรเจอร์ มอร์ติเมอร์จึงควรจะเป็นรัชทายาท (หลังจากการเสียชีวิตของบิดา) ของพระเจ้าริชาร์ดที่ 2 ถ้าการสืบราชบัลลังก์นับมาทางสตรีได้
แม่ของโรเจอร์ มอร์ติเมอร์เสียชีวิตตั้งแต่ยังสาและพ่อเสียชีวิตเมื่อวันที่ 27 ธันวาคม ค.ศ. 1381 มอร์ติเมอร์จึงได้รับบรรดาศักดิ์และอสังหาริมทรัพย์ต่อจากบิดาเมื่อมีอายุเพียง 7 ปี อิทธิพลของมอร์ติเมอร์ทำให้ได้รับแต่งตั้งให้เป็น Lord lieutenancy แห่งไอร์แลนด์เมื่อวันที่ 24 มกราคม ค.ศ. 1382 โดยมีเซอร์ทอมัส มอร์ติเมอร์ผู้เป็นลุงเป็นผู้ช่วย แต่การทดลองครั้งนี้ไม่ประสบความสำเร็จ มอร์ติเมอร์ถูกแทนด้วยฟิลลิป เดอ คอร์ติเนย์ (Philip de Courtenay) ในปีต่อมา
โรเจอร์ มอร์ติเมอร์เป็นผู้ที่อยู่ในความรับผิดชอบของสถาบันพระมหากษัตริย์โดยมีทอมัส ฮอลแลนด์ เอิร์ลแห่งเค้นท์ที่ 2 (Thomas Holland, 2nd Earl of Kent) ลูกพี่ลูกน้องของพระเจ้าริชาร์ดที่ 2 เป็นผู้ดูแล นอกจากนั้นเอิร์ลแห่งเค้นท์ซื้อสิทธิในการเลือกเจ้าสาวให้โรเจอร์ มอร์ติเมอร์ด้วย และในปี ค.ศ. 1387 หรือต้นปี ค.ศ. 1388 ก็จับมอร์ติเมอร์แต่งงานกับเอเลเนอร์ ฮอลแลนด์ผู้เป็นลูกสาว
ความสำคัญของมอร์ติเมอร์อยู่ที่เชื้อสายที่มาจากพระเจ้าเอ็ดเวิร์ดที่ 3 ซึ่งยิ่งเพิ่มความสำคัญมากยิ่งขึ้นเมื่อพระเจ้าริชาร์ดทรงประกาศอย่างเป็นทางการว่ามอร์ติเมอร์เป็นรัชทายาทโดยพฤตินัยในปี ค.ศ. 1385

**อ้างอิง**

**ดูเพิ่ม**
 สงครามดอกกุหลาบ- ราชวงศ์แลงคาสเตอร์- ราชวงศ์ยอร์ค 
หมวดหมู่:ขุนนางอังกฤษ
หมวดหมู่:บุคคลในสงครามดอกกุหลาบ
หมวดหมู่:บุคคลในคริสต์ศตวรรษที่ 14
หมวดหมู่:รัชทายาทอังกฤษ
แม่แบบ:เหตุการณ์ปัจจุบัน/2552 เมษายน 13

* พ.ต.ท. ทักษิณ ชินวัตร อดีตนายกรัฐมนตรี ให้สัมภาษณ์กับสำนักข่าวซีเอ็นเอ็นและบีบีซี โดยกล่าวว่าคนไทยที่มาชุมนุมเพื่อต้องการประชาธิปไตยที่แท้จริงโดยสันติและปราศจากอาวุธ อ้างว่าสื่อมวลชนไทยถูกแทรกแซง และกองทัพไทยบิดเบือนข่าวที่มีผู้เสียชีวิต ขณะที่นายอภิสิทธิ์ เวชชาชีวะ นายกรัฐมนตรี  ได้ให้สัมภาษณ์กับสำนักข่าวเดียวกันในเวลาต่อมาว่า การปฏิรูปทางการเมืองเป็นสิ่งจำเป็น แต่แนวทางการปฏิบัติต้องไม่ใช้ความรุนแรง รัฐบาลไม่มีนโยบายการแทรกแซงสื่อมวลชน และหน้าที่ของรัฐบาลในขณะนี้คือการนำความสงบเรียบร้อยกลับสู่ประเทศให้เร็วที่สุด  (มติชน)  (เอเอสทีวีผู้จัดการออนไลน์)- ปีเตอร์ ซุมธอร์ ได้รับรางวัลพริตซ์เกอร์ ประจำปี 2552 (ค.ศ. 2009)  (อาร์คเรคอร์ด)- อภิสิทธิ์ เวชชาชีวะ นายกรัฐมนตรี ลงนามในคำสั่งแต่งตั้งกองอำนวยการแก้ไขสถานการณ์ฉุกเฉินในกรุงเทพมหานครและพื้นที่ 5 จังหวัดปริมณฑล โดยมีผู้บัญชาการทหารสูงสุดเป็นผู้อำนวยการ และประกาศห้ามปิดเส้นทางคมนาคมในพื้นที่ประกาศสถานการณ์ฉุกเฉิน  (มติชน)- ตั้งแต่เช้ามืดวันที่ 13 เมษายน หลังจากประกาศสถานการณ์ฉุกเฉิน กองกำลังทหารและตำรวจได้ใช้กำลังปราบปรามกลุ่มคนเสื้อแดง ซึ่งได้ก่อการจลาจล ปิดถนน เผารถประจำทาง ขู่ระเบิดรถแก๊ส ในจุดต่างๆ ในพื้นที่กรุงเทพฯ เช่น สามเหลี่ยมดินแดง อนุสาวรีย์ชัยสมรภูมิ ย่านอุรุพงษ์ ถนนเพชรบุรีตัดใหม่ ลานพระบรมรูปทรงม้า เป็นต้น โดยในบางพื้นที่มีประชาชนในชุมชนต่อต้านกลุ่มคนเสื้อแดงด้วย มีผู้บาดเจ็บจำนวนหนึ่ง และมีผู้เสียชีวิต 1 คน ที่ชุมชนนางเลิ้ง (วิกิข่าว)  (สำนักข่าวไทย)  (เอเอสทีวีผู้จัดการออนไลน์)- กองกำลังศรีลังกาประกาศหยุดการรุกชั่วคราวกับกลุ่มกบฏพยัคฆ์ทมิฬอีแลมเพื่อให้ประชาชนหาที่หลบภัย  (อัลจาซีรา)- สมเด็จพระสันตะปาปาเบเนดิกต์ที่ 16 ตรัสว่า ความปรองดองเป็นหนทางเดียวที่จะแก้ไขปัญหาความขัดแย้งระหว่างอิสราเอลและปาเลสไตน์  (MSNBC)
}
เพื่อน-แพง

เพื่อน-แพง เป็นภาพยนตร์ไทยที่ออกฉายในปี พ.ศ. 2526 เขียนบทภาพยนตร์และกำกับการแสดงโดย เชิด ทรงศรี โดยดัดแปลงจากเรื่องสั้น "เพื่อนแพง" ของยาขอบ ที่ตีพิมพ์ในวารสารของเทพศิรินทร์ ฉบับชื่นชุมนุม เมื่อ พ.ศ. 2476 
เพื่อน-แพง เป็นโศกนาฏกรรมเกี่ยวกับรักสามเส้า ระหว่าง เจ้าลอ (สรพงศ์ ชาตรี) กับลูกสาวสองคนของพ่อเฒ่าพิศ คือ เพื่อน (คนึงนิจ ฤกษะสาร) กับ แพง (ชณุตพร วิศิษฎโสภณ) ที่จบลงด้วยความตายของแพง พร้อมกับลูกในท้องที่เกิดจากเจ้าลอ และการฆ่าตัวตายของเจ้าลอ เพื่อเป็นการยืนยันในคำสาบานที่มีต่อเพื่อน และด้วยความเสียใจที่เป็นเหตุที่ทำให้แพงต้องตาย
เพื่อน-แพง ออกฉายครั้งแรกเมื่อวันที่ 24 กันยายน พ.ศ. 2526 โดยใช้คำโฆษณาว่า "ระหว่างความรักกับคำสาบาน อย่างไหนจะมีอำนาจสูงส่งกว่ากัน"  
ได้เข้ารอบชิงรางวัลภาพยนตร์ยอดเยี่ยม รางวัลพระราชทานพระสุรัสวดีและได้รับรางวัลภาพยนตร์ยอดเยี่ยม รางวัลสุพรรณหงส์ทองคำ ประจำปี พ.ศ. 2526 โดยชณุตพร วิศิษฏโสภณ ที่รับบทแพง ได้รางวัลตุ๊กตาเงิน จากการประกวดในปีนั้น และคนึงนิจ ฤกษะสาร ที่รับบทเพื่อน ได้รับรางวัลนักแสดงประกอบยอดเยี่ยม รางวัลสุพรรณหงส์ทองคำ  
ส่วนเชิด ทรงศรี ได้รับการเสนอเข้าชิงรางวัลผู้กำกับยอดเยี่ยม ทั้งรางวัลพระราชทานพระสุรัสวดีและรางวัลสุพรรณหงส์ แต่ไม่ได้รับรางวัล 
ในปี พ.ศ. 2558 ถูกนำมาสร้างเป็นละครโทรทัศน์ ทางสถานีโทรทัศน์สีกองทัพบกช่อง 7 ผลิตโดย บริษัท พอดีคำ เอ็นเทอร์เทนเมนท์ จำกัด นำแสดงโดย 	ศุกลวัฒน์ คณารศ รับบท ลอ, จีรนันท์ มะโนแจ่ม รับบท เพื่อน, ฝนทิพย์ วัชรตระกูล รับบท แพง

**รายชื่อนักแสดง**

**อ้างอิง**

**แหล่งข้อมูลอื่น**
 00681- 865
หมวดหมู่:ภาพยนตร์ไทยที่ออกฉายในปี พ.ศ. 2526
หมวดหมู่:ภาพยนตร์ที่สร้างจากหนังสือของ ยาขอบ
หมวดหมู่:ภาพยนตร์ที่กำกับโดย เชิด ทรงศรี
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2558
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ภาพยนตร์โดยเชิดไชยภาพยนตร์
หมวดหมู่:ละครโทรทัศน์ที่กำกับโดย สยาม น่วมเศรษฐี
หมวดหมู่:ละครโทรทัศน์โดยพอดีคำ
หมวดหมู่:ผู้ชนะรางวัลภาพยนตร์ยอดเยี่ยมสุพรรณหงส์
ต้นหน

ต้นหนเรือกำลังอ่านแผนที่
ต้นหน คือ เจ้าหน้าที่ชี้ทิศทางเดินเรือทะเลหรือเดินอากาศยาน มีหน้าที่เบื้องต้นในการอยู่ประจำเรือทะเลหรืออากาศยานเพื่อหาตำแหน่งของยานพาหนะตลอดเวลา กับทั้งวางแผนการเดินทาง และให้คำแนะนำแก่ผู้บังคับการเรือหรือผู้บังคับการอากาศยาน เกี่ยวกับเวลาถึงที่หมายโดยประมาณระหว่างการเดินทางและให้หลีกเลี่ยงการใช้เส้นทางอันตราย นอกจากนี้ ต้นหนยังมีหน้าที่ดูแลรักษาแผนที่สมุทร วารสารการเดินเรือ อุปกรณ์การเดินเรือ รวมตลอดถึงอุปกรณ์อื่นทางอุตุนิยมวิทยาและอุปกรณ์สื่อสารทั้งปวง
สำหรับในกองทัพอากาศในปัจจุบัน ต้นหนมักจะได้รับหน้าที่ระบบอาวุธและบังคับร่วมขึ้นอยู่กับชนิด, แบบและรุ่นของเครื่องบิน
สำหรับกองทัพเรือไทย ต้นหนเรือคือนายทหารสังกัดพรรคนาวิน ส่วนยศนั้นขึ้นอยู่กับขนาดของเรือที่ประจำการ
คำ "ต้นหน" ยังเป็นคำโบราณมีความหมายว่า คนนำทาง

**อ้างอิง**

หมวดหมู่:การเดินเรือ
หมวดหมู่:พลประจำเรือ
ต้นกล

ต้นกล คือพลประจำเรือที่มีวุฒิบัตรรับรองให้รับผิดชอบงานวิศวกรรมบนเรือ ทั้งใช้งานและการบำรุงรักษาเครื่องยนต์ ตลอดจนอุปกรณ์ที่เกี่ยวข้องกับงานวิศวกรรมทั้งเรือ
นอกจากนี้ ต้นเรือยังมีหน้าที่ในการพิจารณาน้ำมันเชื้อเพลิงและน้ำมันหล่อลื่น ตลอดจนวัสดุสิ้นเปลืองอื่น ๆ ที่จำเป็นต้องใช้ในการเดินทาง ดูแลวัสดุคงคลังสำหรับอุปกรณ์ที่จำเป็นต้องเก็บสำรอง ดูแลการเปลี่ยนถ่ายน้ำมันเชื้อเพลิงและน้ำมันหล่อลื่น เตรียมพร้อมห้องเครื่องยนต์สำหรับการตรวจสอบ ดูแลการบำรุงรักษาส่วนสำคัญระหว่างการเดินเรือ และรับผิดชอบห้องเครื่องยนต์ในสถานการณ์ฉุกเฉิน
ต้นกลของกองทัพเรือไทยคือนายทหารพรรคกลิน
หมวดหมู่:พลประจำเรือ
แอ๊บแมน

แอ๊บแมน (Straight-acting) เป็นคำที่อธิบายหมายถึงคนที่ไม่แสดงให้เห็นภาพลักษณ์ที่แท้จริงหรือกิริยาท่าทางของเกย์ทั่วๆไป ถึงแม้ว่าจะมีการใช้คำนี้ในภาษาอังกฤษ มักจะใช้กับเกย์และผู้ชายไบเซ็กชวล แต่ก็มีการอธิบายถึงเลสเบี้ยนที่ดูเป็นผู้หญิงทั่วไป และเพราะคำนี้มีความหมายในเชิงลบกับชาวเกย์ จึงมักมีข้อพิพาทเกี่ยวกับเรื่องนี้อยู่เสมอ ส่วนภาษาไทย คำว่า แอ๊บแมน มีความหมายถึงเกย์ ที่แสดงตัวเองเป็นชายแท้ สนใจในเพศหญิง หรืออาจหมายถึงเกย์ที่ออกสาว ตุ๊ด กระเทย ที่แสดงตัวว่าแมนแบบผู้ชายปกติ มีความนิ่ง เข้มขรึม สุขุม หรือดุดันแบบผู้ชาย โดยปกปิดนิสัยที่แท้จริงของตัวเอง ต่อผู้อื่นตรงนั้นปกติแล้ว จะแสดงออกหรือมีกิริยาอาการแบบผู้หญิง เช่น เดินบิดสะโพก กรีดกรายนิ้ว กรีดร้องเสียงแหลม นั่งหนีบเข่าเรียบร้อย หรือทำอะไรนุ่มนวลอ่อนช้อยแบบสตรี เป็นต้น โดยมีความหมายเดียวกับคำว่า "เก๊กชง" หรือ "เก๊กแมน


**ในวัฒนธรรมสมัยนิยม**
ผู้สร้างภาพยนตร์ สเปนเซอร์ ไวนดส์ อธิบายความหมายของคำนี้ในภาพยนตร์ของเขาเรื่อง Straight Acting ภาพยนตร์สารคดีเกี่ยวกับการที่ไวนดส์ปลอมเป็นหญิงจากมิชชันนารีชาวมอร์มอนที่ปกปิด ไปสู่การเปิดเผยเป็นเกย์ ร่วมกับสังคมย่อยของชาวเกย์ซึ่งเล่นกีฬาที่ใช้ร่างกายเป็นหลัก
ในปี 2006 จากบทสัมภาษณ์ในนิตยสารพีเพิล อดีตสมาชิกวงเอ็นซิงก์ แลนซ์ เบสส์ พูดถึงตัวเองกับเพื่อน ๆ ว่า เขา "แอ๊บแมน" และ "ผมเรียกพวกเขาว่า SAG -straight-acting gays (แมนแอ็กต์เกย์) พวกเราก็แค่เป็นผู้ชายธรรมดา ที่ชอบดูอเมริกันฟุตบอลและดื่มเบียร์" หลังจากที่เขาได้รับเสียงวิจารณ์หนาหูจากสังคมกลุ่มบุคคลที่มีความหลากหลายทางเพศ เบสส์ก็ออกมาเปิดเผยว่าเขาไม่รู้เกี่ยวกับความหมายด้านลบของคำนี้มาก่อน
ในภาพยนตร์ไทย มีการใช้คำว่า "แอ๊บแมน" ในภาพยนตร์เรื่อง สตรีเหล็ก

**อ้างอิง**
หมวดหมู่:การกลืนกลายทางวัฒนธรรม
หมวดหมู่:ศัพท์เกี่ยวกับกลุ่มบุคคลที่มีความหลากหลายทางเพศ
หมวดหมู่:ศัพท์เกี่ยวกับกลุ่มบุคคลที่มีความหลากหลายทางเพศ

หมวดหมู่นี้เป็นคำศัพท์ที่ใช้โดยกลุ่มบุคคลที่มีความหลากหลายทางเพศ (เลสเบี้ยน, เกย์, ไบเซ็กชวล และคนข้ามเพศ) เช่นเดียวกับใช้ในสังคมใหญ่ ที่หมายถึงแนวคิด คน สิ่งของ ศัพท์บางคำอาจเกี่ยวกับอัตลักษณ์ด้วย
หมวดหมู่:วงศัพท์
หมวดหมู่:กลุ่มบุคคลที่มีความหลากหลายทางเพศ
หมวดหมู่:ความผิดปกติในการสื่อสาร

หมวดหมู่:การสื่อสารของมนุษย์
หมวดหมู่:ความผิดปกติทางจิต
หมวดหมู่:พยาธิสภาพด้านการพูดและภาษา
หมวดหมู่:วัฒนธรรมของกลุ่มบุคคลที่มีความหลากหลายทางเพศ

หมวดหมู่:วัฒนธรรม
หมวดหมู่:กลุ่มบุคคลที่มีความหลากหลายทางเพศ
สะเออะ

สะเออะ เป็นอาหารอีสานชนิดหนึ่ง มีลักษณะคล้ายหมก แต่เพิ่มไข่ลงในส่วนผสม ส่วนผสมของน้ำพริกแกงไม่โขลกแต่ซอยละเอียดแทน ใส่ถ้วยแล้วนำไปนึ่ง ในจังหวัดนครราชสีมา อาหารที่เรียกว่า "สะเออะ" เป็นอาหารที่ปรุงสุกโดยนำอาหารใส่ถ้วย แล้วนำไปต้มหรือตุ๋นจนสุก เช่น สะเออะปลาร้า สะเออะไข่

**อ้างอิง**
 กานต์ เหมวิหค และสุปรียา ห้องแซง. อาหารอีสาน. กรุงเทพฯ : แสงแดด, 2556.
หมวดหมู่:อาหารอีสาน
หมวดหมู่:อาหารนึ่ง
ปลากระเบนอเมซอนหางยาว

ปลากระเบนอเมซอนหางยาว (Long-tailed river stingray; Plesiotrygon iwamae) เป็นปลากระเบนน้ำจืดในวงศ์ปลากระเบนหางสั้น (Potamotrygonidae) เป็นปลากระเบนในวงศ์นี้ชนิดเดียวที่มีหางเรียวยาว มีเงี่ยงแหลมคมที่โคนหาง 2 ชิ้น 
มีลำตัวสีเทา มีจุดกลมสีขาวกระจายไปทั่วตัวจนถึงโคนหาง มักหากินร่วมกันเป็นฝูง ตัวเมียมีขนาดใหญ่กว่าตัวผู้ มีขนาดยาวเต็มที่ 58 เซนติเมตร พบเพียงแม่น้ำและลำคลองในตอนเหนือของประเทศบราซิลเท่านั้น กินสัตว์มีกระดอง สัตว์น้ำหน้าดินขนาดเล็ก และปลาซัคเกอร์ขนาดเล็กเป็นอาหาร จัดเป็นปลาที่ใกล้สูญพันธุ์ชนิดหนึ่ง เนื่องจากถิ่นที่อยู่อาศัยในธรรมชาติถูกคุกคาม
เป็นปลาที่เพิ่งถูกค้นพบและอนุกรมวิธานเมื่อปี ค.ศ. 1987 โดยนักมีนวิทยาชาวบราซิล จัดเป็นปลาที่หาได้ยากและไม่พบเลี้ยงหรือขายเป็นปลาตู้เหมือนเช่นปลากระเบนชนิดอื่นในวงศ์เดียวกัน

**อ้างอิง**

**แหล่งข้อมูลอื่น**
  รูปและข้อมูลปลากระเบนอเมซอนหางยาว
หมวดหมู่:วงศ์ปลากระเบนหางสั้น
หมวดหมู่:ปลาทวีปอเมริกาใต้
หมวดหมู่:ปลาตู้
หมวดหมู่:นักร้องเกาหลีใต้

หมวดหมู่:นักดนตรีเกาหลีใต้
หมวดหมู่:นักร้องแบ่งตามสัญชาติ
หมวดหมู่:ชาวเกาหลีใต้แบ่งตามอาชีพ
หมวดหมู่:นักร้องเกาหลี
ภาพยนตร์อิสระ

ภาพยนตร์อิสระ หรือ ภาพยนตร์นอกกระแส (Independent film) หรือที่เรียกกันติดปากว่า หนังอินดี้  คือภาพยนตร์ประเภทหนึ่งที่มีรูปแบบการนำเสนอแตกต่างไปจากกรอบของภาพยนตร์ทั่วไป  อาจจะเป็นที่เนื้อเรื่องหรือการดำเนินเรื่อง รวมทั้งอาจจะเป็นภาพยนตร์ที่มีทุนสร้างน้อยเมื่อเทียบกับภาพยนตร์ทั่วไป
โดยปกติ ภาพยนตร์ในแนวนอกกระแสนี้จะไม่ได้ฉายในโรงภาพยนตร์ตามปกติ ด้วยเหตุในเรื่องของธุรกิจ เป็นเพราะไม่ได้เป็นที่สนใจของบุคคลทั่วไปเช่นภาพยนตร์ทั่วไป
แต่ในปัจจุบัน มีภาพยนตร์แนวอิสระหลายเรื่อง ทั้งภาพยนตร์ไทยและภาพยนตร์ต่างประเทศนิยมใช้นักแสดงที่มีชื่อเสียงมาแสดงนำ เพื่อดึงดูดความน่าดูให้มากขึ้นด้วย 
สำหรับในประเทศไทยมีโรงภาพยนตร์ที่รองรับการฉายภาพยนตร์แนวนี้โดยเฉพาะคือ โรงภาพยนตร์เฮาส์ อาร์ซีเอ ลิโด้

**อ้างอิง**
  แขกรับเชิญ-"หัวใจของหนังอิสระ" จากเว็บไซต์คมชัดลึก

**แหล่งข้อมูลอื่น**
  เว็บไซต์ภาพยนตร์อิสระของไทย กลุ่มไทยอินดี้fix-attempted=yes -  เว็บไซต์ภาพยนตร์อิสระของไทย กลุ่มไทยชอร์ตฟิล์ม
หมวดหมู่:ภาพยนตร์นอกกระแส
หมวดหมู่:ภาพยนตร์แบ่งตามเนื้อหา
หมวดหมู่:ประเภทของภาพยนตร์
หมวดหมู่:คำศัพท์ภาพยนตร์และวีดิทัศน์
ลิอิ๋น

ลิอิ๋น (Li Hui , ? — ค.ศ. 231) ตัวละครที่มีตัวตนจริงในประวัติศาสตร์จากวรรณกรรมเรื่องสามก๊กโดยลิอิ๋นเคยเป็นขุนศึกของเล่าเจี้ยงมาก่อนและได้มาสวามิภักดิ์กับเล่าปี่ก่อนที่เล่าปี่จะเข้ายึดครองเอ๊กจิ๋วหลังจากที่เล่าปี่ได้เข้ายึดครองเอ๊กจิ๋วแล้วลิอิ๋นก็ได้ออกทำศึกหลายครั้งจนกระทั่งถึงแก่กรรมเมื่อ ค.ศ. 231

**ดูเพิ่ม**
 รายชื่อบุคคลในยุคสามก๊ก
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคสามก๊ก
หมวดหมู่:ขุนพลของเล่าปี่
หมวดหมู่:ข้าราชการของเล่าปี่
หมวดหมู่:ขุนพลของจ๊กก๊ก
หมวดหมู่:ข้าราชการของเล่าเจี้ยง
จอห์น เนวิลล์ มาร์ควิสที่ 1 แห่งมอนทากิว

จอห์น เนวิลล์ มาร์ควิสแห่งมองตากิวที่ 1 (italic=yes) (ราว ค.ศ. 1431 - 14 เมษายน ค.ศ. 1471) จอห์น เนวิลล์ มาร์ควิสแห่งมองตากิวที่ 1เป็นขุนนางชาวอังกฤษผู้เป็นนักการทหารฝ่ายยอร์คในสงครามดอกกุหลาบ มาร์ควิสแห่งมองตากิวมีชื่อเสียงในการเป็นผู้กำจัดผู้ต่อต้านฝ่ายแลงคาสเตอร์ทางเหนือของอังกฤษในต้นรัชสมัยของพระเจ้าเอ็ดเวิร์ดที่ 4
มาร์ควิสแห่งมองตากิวเป็นบุตรของริชาร์ด เนวิลล์ เอิร์ลแห่งซอลสบรีที่ 5 และแอลิซ เนวิลล์ เคานเทสแห่งซอลสบรีที่ 5 และเป็นน้องของริชาร์ด เนวิลล์ เอิร์ลแห่งวอริคที่ 16 หรือ “วอริคผู้สร้างกษัตริย์”

**อ้างอิง**

**ดูเพิ่ม**
 สงครามดอกกุหลาบ- ราชวงศ์แลงคาสเตอร์- ราชวงศ์ยอร์ค 
หมวดหมู่:บุคคลที่เกิดในคริสต์ทศวรรษ 1430
หมวดหมู่:เสียชีวิตในสงคราม
หมวดหมู่:ขุนนางอังกฤษ
หมวดหมู่:บุคคลในสงครามดอกกุหลาบ
หมวดหมู่:บุคคลในคริสต์ศตวรรษที่ 15
หมวดหมู่:นักการทหารชาวอังกฤษ
เพลี้ยกระโดดสีน้ำตาล

เพลี้ยกระโดดสีน้ำตาล (อังกฤษ:Brown planthopper;ชื่อวิทยาศาสตร์: Nilaparvata lugens (Stal) ) เป็นแมลงศัตรูพืช ชนิดปากดูด โดยมักทำลาย ข้าว โดยดูดน้ำเลี้ยงข้าวจนทำให้ข้าวแห้งตาย และเป็นพาหะนำเชื้อไวรัสโรคใบหงิก
ลักษณะเป็นแมลงขนาดเล็ก 2-3 มิลลิเมตรสีน้ำตาล มีรูปร่าง 2 ลักษณะ คือ ชนิดปีกยาว (macropterous form) และชนิดปีกสั้น (bracrypterous form)

**อ้างอิง**
หมวดหมู่:แมลง
หมวดหมู่:สัตว์รังควาน
หมวดหมู่:ศัตรูพืช
พระเยซูในสวนเกทเสมนี

ไฟล์:Andrea Mantegna 036.jpg|thumb|300px|“พระเยซูในสวนเกทเสมนี” โดย อันเดรีย มานเทนยา ราว ค.ศ. 1460
พระเยซูในสวนเกทเสมนี หรือ พระเยซูบนภูเขามะกอกเทศ (Agony in the Garden หรือ Christ on the Mount of Olives) เป็นเหตุการณ์หนึ่งในชีวิตของพระเยซูที่เกิดขึ้นระหว่างพระกระยาหารมื้อสุดท้ายและเมื่อทรงถูกจับ
เหตุการนี้มีบันทึกในพระวรสารทั้งสี่เล่มที่กล่าวว่าทันทีหลังจากที่เสวยกระยาหารมื้อสุดท้ายแล้วพระเยซูก็เสด็จไปสวดมนต์ในสวนเกทเสมนี โดยมีนักบุญปีเตอร์, นักบุญจอห์น และนักบุญเจมส์ตามไปด้วย ผู้ที่ทรงขอให้รอและให้สวดมนต์ไปพลาง จากนั้นก็ทรงเดินหน้าไปเล็กน้อยจากอัครสาวกทั้งสาม เมื่อทรงมีความรู้สึกเศร้าและปวดร้าวพระทัยและทรงอธิษฐานว่า  “โอ ข้าแต่พระบิดาของข้าพระองค์ ถ้าถ้วยนี้เลื่อนพ้นไปจากข้าพระองค์ไม่ได้ และข้าพระองค์จำต้องดื่มแล้ว ก็ให้เป็นไปตามน้ำพระทัยของพระองค์” ทรงอธิษฐานสามครั้ง และทรงกลับไปดูอัครสาวกทั้งสามระหว่างการอธิษฐานก็พบว่าทั้งสามคนนอนหลับ พระองค์จึงทรงเปรยว่า “จิตใจเต็มใจ แต่ร่างกายอ่อนแอ” เทวดาจึงลงมาช่วยเป็นกำลังใจให้พระองค์ เมื่อทรงเป็นทุกข์ก็ทรงอธิษฐานต่อจน “พระเสโทของพระองค์เป็นเหมือนโลหิตไหลหยดลงถึงดินเป็นเม็ด
“พระเยซูในสวนเกทเสมนี” เป็นฉากหนึ่งจากทุกขกิริยาของพระเยซูซึ่งเป็นส่วนหนึ่งของภาพชุดชีวิตของพระเยซู ที่เป็นหัวเรื่องของศิลปะคริสต์ศาสนาที่ศิลปินนิยมสร้างหรือเขียนกัน

**อ้างอิง**

**ดูเพิ่ม**
 ศิลปะคริสต์ศาสนา - พระเยซู - ชีวิตของพระเยซู - ทุกขกิริยาของพระเยซู 

**แหล่งข้อมูลอื่น**

**ระเบียงภาพ**
ไฟล์:Baden-Baden Ölberggruppe.JPG|ประติมากรรมที่บาเด็น-บาเด็นเยอรมนีราวคริสต์ศตวรรษที่ 15
ไฟล์:Bamberg-OberePfarre-Ölberg.jpg|ประติมากรรมหลังวัดแบมเบิร์ก
ไฟล์:Calvaert-agony-in-the-garden.jpg|จิตรกรรมเดนนิส คาร์เวิร์ทราวคริสต์ศตวรรษที่ 16
ไฟล์:Lucas Cranach d.Ä. - Christus am Ölberg (Tokyo).jpg|จิตรกรรมลูคัส ครานาคราว 1518
ไฟล์:Erfurt Bartholomäusturm Relief.jpg|ภาพแกะนูนเอียร์เฟิร์ต, เยอรมนีราว 1577
หมวดหมู่:ศิลปะคริสเตียน
หมวดหมู่:ศิลปะเกี่ยวกับพระเยซู
หมวดหมู่:พระเยซู
หมวดหมู่:เกทเสมนี
สุลต่านเซลิมที่ 2

สุลต่านเซลิมที่ 2 (سليم ثانى Selīm-i sānī, II.Selim; 30 พฤษภาคม ค.ศ. 1524 – 15 ธันวาคม ค.ศ. 1574) มีอีกพระนามว่า เซลิมพระเกศาบลอนด์ (Sarı Selim)  (Sarhoş Selim) เป็นสุลต่านแห่งจักรวรรดิออตโตมันตั้งแต่ ค.ศ. 1566 จนกระทั่งสวรรคตใน ค.ศ. 1574 พระองค์เป็นพระราชโอรสในสุลต่านสุลัยมานผู้เกรียงไกรกับพระนางร็อกเซลานา พระองค์ไม่น่าจะเป็นผู้สืบทอดตำแหน่งสุลต่านจนกระทั่ง เมห์เหม็ด พระเชษฐาสวรรคตจากโรคฝีดาษ และมุสทาฟาถูกพระราชบิดาบีบพระศอจนสวรรคต  และบาเยซิดพระอนุชาถูกฆ่าตามพระราชดำรัสสั่งของพระราชบิดาหลังก่อกบฏต่อพระองค์
พระองค์สวรรคตในวันที่ 15 ธันวาคม ค.ศ. 1574 และถูกฝังที่ฮาเกียโซเฟีย

**ประวัติ**
พระองค์เสด็จพระราชสมภพที่กรุงคอนสแตนติโนเปิล (ปัจจุบันคืออิสตันบูล) เมื่อวันที่ 30 พฤษภาคม ค.ศ. 1524 ในรัชสมัยของสุลัยมานผู้เกรียงไกร ผู้เป็นพระราชบิดาของพระองค์ พระราชมารดาของพระองค์คือร็อกเซลานา ผู้เคยเป็นทาสและนางสนมที่เกิดเป็นลูกสาวของนักบวชออร์โธดอกซ์ในยูเครน และต่อมาได้รับอิสรภาพและกลายเป็นพระมเหสีโดยชอบตามกฎหมายของสุลต่านสุลัยมาน
ใน ค.ศ. 1545 ที่คอนยา พระองค์ได้แต่งงานdate=May 2020กับนูร์บานู ซุลตัน ซึ่งเธอเป็นมารดาของสุลต่านมูรัดที่ 3 ผู้สืบทอดของพระองค์

**นิสัยส่วนพระองค์**
พระองค์ได้รับการกล่าวขานให้รู้จักในฐานะกษัตริย์พระทัยดี ประชาชนรักไคร่ พระองค์ชอบความสนุกสนานและความบันเทิง ชื่นชอบการดื่มเหล้า และชื่นชอบนักวิชาการและนักกวี เช่นเดียวกับนักดนตรี นักมวยปล้ำ อย่างไรก็ตามมีการระบุว่าพระองค์ไม่ได้ปรากฏตัวในที่สาธารณะมากนัก พระราชบิดาของพระองค์มักเสด็จไปละหมาดในวันศุกร์และออกไปเที่ยวในที่สาธารณะ พระองค์ละเลยสิ่งนี้และใช้เวลาอยู่ในวัง

**เหตุการณ์ในรัชสมัย**
ในรัชสมัยของพระองค์ที่ 2 มีการทำสงครามบ่อยครั้ง มีการทำสงครามกับเวนิสเพื่อแย่ชิงไซปรัส ช่วง ค.ศ.1570-1573 รวมถึงการได้ครอบครองจังหวัดอาเจะฮ์ในหมู่เกาะอินเดียตะวันออก และผนวกประเทศตูนิเซียเป็นส่วนหนึ่งของจักรวรรดิ และยังทำสงครามกับจักรวรรดิโรมันอันศักดิ์สิทธิ์

**อ้างอิง**

**ข้อมูล**
 Finkel, Caroline, Osman's Dream, Basic Books, 2005.- wstitle=Selim

**อ่านเพิ่ม**
  Ancestry of Sultana Nur-Banu (Cecilia Venier-Baffo)- John Julius Norwich, A History of Venice (1989), 0-679-72197-5

**แหล่งข้อมูลอื่น**
  Selim II Tomb
1574
หมวดหมู่:สุลต่านออตโตมัน
หมวดหมู่:ผู้อารักขามัสยิดศักดิ์สิทธิ์ทั้งสอง
หมวดหมู่:ราชวงศ์ออสมัน
ลำแพน

ลำแพน (Sonneratia ovata) วงศ์ Lythraceae เป็นไม้ยืนต้นขนาดเล็ก-กลาง สูง 4- 12 เมตร กิ่งเป็นรูปสี่เหลี่ยม เปราะ รากหายใจรูปคล้ายหมุด ยาว 15- 30 ซม. เหนือผิวดิน ใบ เป็นใบเดี่ยว เรียงตรงข้าม แผ่นใบรูปไข่กว้าง ถึงรูปเกือบกลม ขนาด 3-8 ชนิดหนึ่ง 4-9 ซม. ปลายใบกลม กว้าง ฐานใบกลมสีเขียว เข้ม ก้านใบยาว 0.3-1.5 ซม. ลำต้นที่มีอายุมาก ใบมักจะบิดเบี้ยวไม่สมมาตร ดอก ออกดอกเดี่ยว ๆ หรือเป็นช่อกระจุก ช่อละ 3 ดอก ก้านดอกย่อยยาว 1-2 ซม. บางครั้งไม่มีก้านดอกย่อย เมื่อเป็นตาดอกวงกลีบเลี้ยง รูปไข่กว้าง ยาว 2-3 ซม. หลอดกลีบเลี้ยงรูปถ้วย สีสันเด่นชัด กลีบเลี้ยงมักมี 6 กลีบ รูปสามเหลี่ยมแกมรูปไข่ ยาวกว่าหลอดเล็กน้อย ด้านบนนุ่มคล้ายกำมะหยี่ สีเหลืองอมเขียว และสีชมพูเรื่อ ๆ ที่โคนกลีบด้านใน กลีบดอกไม่ปรากฏ ผล เป็นผลมีเนื้อและมีเมล็ด ผลกลม ด้านแนวนอนยาวกว่าแนวตั้ง ขนาด 3-4.5 x 2.5-3.5 ซม. กลีบเลี้ยงงอหุ้ม ติดผล ขึ้นในพื้นที่ที่มีความเค็มไม่มากนัก และดินค่อนข้างเหนียว น้ำท่วมถึงเป็นครั้งคราว

**การใช้ประโยชน์**
ผลมีรสออกเปรี้ยว มีเมล็ดมาก ออกดอกและผลตลอดทั้งปี รับประทานได้ ผลสามารถนำมาทำขนมลำแพนกวนได้ โดยนำผลลำแพนที่ไม่แก่จัด เปลือกยังเป็นสีเขียวเข้ม เนื้อแข็งไปปั่นให้แหลก นำไปกวนกับมะพร้าวขูด ใส่หัวกะทินิดหน่อย กวนจนเป็นสีน้ำตาลอ่อนจึงใส่น้ำตาล ขนมจะคล้ายพุทรากวนแต่สีอ่อนกว่า เนื้อเนียนกว่า เป็นขนมพื้นบ้านของอำเภอบ้านแหลม จังหวัดเพชรบุรี

**อ้างอิง**
 เส้นทางขนมไทย. กทม. แสงแดด. 2553. หน้า 169 - 170
หมวดหมู่:วงศ์ตะแบก
หมวดหมู่:ผลไม้
มอนสเตอร์ ปะทะ เอเลี่ยน

มอนสเตอร์ ปะทะ เอเลี่ยน (อังกฤษ Monsters VS. Aliens)  เป็นภาพยนตร์แอนิเมชันสัญชาติอเมริกัน สร้างโดยดรีมเวอร์คส์ เอส เค จี ออกฉายวันที่ 9 เมษายน พ.ศ. 2552 ใน ประเทศไทย ซึ่งจะเป็นภาพยนตร์แอนนิเมชั่น 3 มิติเรื่องแรกของดรีมเวิร์ค แอนนิเมชั่น (เฉพาะที่กรุงศรีไอแมกซ์ ชั้น 5 พารากอน ซินิเพล็กซ์)
มอนสเตอร์ ปะทะ เอเลี่ยน ได้รับรางวัลชนะเลิศ 2 รางวัล ได้แก่ แอนนีอะวอร์ด สาขาสตอรีบอร์ดในการผลิตภาพยนตร์แอนิเมชันยอดเยี่ยม และแซทเทิร์นอะวอร์ด สาขาภาพยนตร์แอนิเมชันยอดเยี่ยม

**เรื่องย่อ**

**ตัวละคร**

**มอนสเตอร์**
 ไจนอร์มิก้า (ซูซาน เมอร์ฟี่ย์)- ดร. ค็อกโร้ช พีเอชดี - มิสซิ่ง ลิงก์ - บ็อบ - อินเซ็คโตซอว์รัส

**เอเลี่ยน**
 กาแล็กซาร์ - หุ่นยนต์

**มนุษย์**
 ประธานาธิบดี ฮาร์ทอเวย์ - นายพลดับเบิลยู อาร์ มองเกอร์- เดอเร็ก ไดทล์
*นางสาว รอนสัน

**ผู้ให้เสียงพากย์**
 รีส วิเธอร์สปูน (อังกฤษ), เอมี่ กลิ่นประทุม (ไทย) ให้เสียง ไจนอร์มิก้า หรือ ซูซาน เมอร์ฟี่ย์- เซธ โรแกน (อังกฤษ), บรมวุฒิ หิรัณยัษฐิติ  (ไทย) ให้เสียง บ็อบ- วิล อารเน็ทท์ (อังกฤษ), ดอม เหตระกูล  (ไทย) ให้เสียง เดอะมิสซิ่ง ลิงก์- ฮิวจ์ ลอรี่ (อังกฤษ), สุทธิพงศ์ ทัดพิทักษ์กุล (ไทย) ให้เสียง ดร.ค๊อกโรช- เรนน์ วิลสัน (อังกฤษ), นิมิต ลักษมีพงศ์ (ไทย) ให้เสียง กาแล็กซาร์ - ไคเฟอร์ ซุทเธอร์แลนด์ ให้เสียง นายพล ดับเบิ้ลยู อาร์ มองเกอร์ - พอล รัดด์ ให้เสียง เดอเร็ก ไดทล์ - สตีเฟ่น โคลเบิร์ต ให้เสียง ประธานาธิบดี ฮาร์ทอเวย์
*miss ronson ให้เสียง Latifa Ouaou
*Advisor Ouaou ให้เสียง Latifa Ouaou  

**อ้างอิง**

**แหล่งข้อมูลอื่น**
  เว็บไซด์ทางการของ มอนสเตอร์ ปะทะ เอเลี่ยน-  มอนสเตอร์ ปะทะ เอเลี่ยน 3 มิติ จาก ไทยทิคเก็ตเมเจอร์ ดอตคอม
หมวดหมู่:ภาพยนตร์อเมริกัน
หมวดหมู่:ภาพยนตร์แอนิเมชัน
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์คอมพิวเตอร์แอนิเมชัน
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ที่มีฉากในซานฟรานซิสโก
หมวดหมู่:ภาพยนตร์แอนิเมชันพาราเมาต์พิกเจอส์
หมวดหมู่:ภาพยนตร์เกี่ยวกับการเปลี่ยนแปลงขนาด
หมวดหมู่:ภาพยนตร์การลักพาตัวโดยเอเลียน
หมวดหมู่:ภาพยนตร์สัตว์ประหลาดอเมริกัน
หมวดหมู่:ภาพยนตร์โดยดรีมเวิกส์แอนิเมชัน